বিজনেস আওয়ার ডেস্ক: এশিয়ায় যুক্তরাষ্ট্রের মিত্রদের জন্য উত্তর কোরিয়ার নেতা কিম জং-উনের সঙ্গে প্রেসিডেন্ট ডোনাল্ড ট্রাম্পের শীর্ষ বৈঠক নিশ্চিতভাবেই মিশ্র প্রতিক্রিয়ার জন্ম দিয়েছে। দ্য নিউইয়র্ক টাইমসের এক প্রতিবেদনে বলা হয়েছে, যদিও এখন আর তাদের কোরীয় উপদ্বীপে আশু যুদ্ধ শুরু হওয়ার ভয়ে সতর্ক থাকতে হবে না, কিন্তু গত মঙ্গলবারের ট্রাম্প-কিম বৈঠক দেশগুলোর মধ্যে নয়া উদ্বেগ সৃষ্টি করেছে। উত্তর কোরিয়াকে দেওয়া প্রেসিডেন্ট ট্রাম্পের ছাড় এ অঞ্চলকে সুরক্ষায় যুক্তরাষ্ট্রের দীর্ঘমেয়াদি অঙ্গীকারের ব্যাপারে তাদের আশঙ্কা বাড়িয়ে দিয়েছে।